**PRILOG 4.**

**Obrazac ugovora o otkupu električne energije zajamčenom otkupnom cijenom za sunčane elektrane**

**HRVATSKI OPERATOR TRŽIŠTA ENERGIJE d.o.o.**, sa sjedištem u Zagrebu, Ulica grada Vukovara 284, MBS: 080517130, OIB: 75801633608, kojeg zastupa direktor Darjan Budimir (dalje: **Operator tržišta**),

i

**trgovačko društvo** sa sjedištem……….. u MBS:..…… OIB:……… zastupano po……………… . (dalje: **Nositelj projekta**),

(Operator tržišta i Nositelj projekta dalje zajedno kao: **Ugovorne strane**, a pojedinačno kao: **Ugovorna strana**)

dana …………. sklapaju

**UGOVOR O OTKUPU ELEKTRIČNE ENERGIJE**

**ZAJAMČENOM OTKUPNOM CIJENOM iz proizvodnog postrojenja**

**Sunčana elektrana \_\_\_\_\_\_\_\_\_\_\_\_\_\_\_\_\_\_\_**

**broj: 2024-2-xxxx**

1. **UVODNE ODREDBE**

Članak 1.

* + - * 1. Ovim Ugovorom uređuju se međusobna prava i obveze Ugovornih strana radi otkupa električne energije zajamčenom otkupnom cijenom električne energije koja će biti proizvedena iz proizvodnog postrojenja: ……… [naziv] (dalje: **Postrojenje**), upisanom u Registru obnovljivih izvora energije i kogeneracije te povlaštenih proizvođača pod brojem: ………… koje Nositelj projekta namjerava izgraditi na lokaciji: ……….. [iz energetskog odobrenja, k.o. kčbr.] na području [unijeti jedinicu lokalne samouprave], za koje je izdano energetsko odobrenje: ……….., a sve sukladno lokacijskoj i/ili građevinskoj dozvoli br. ……….. od dana …….. [ako su izdane u trenutku sklapanja Ugovora].
				2. Nositelj projekta izjavljuje i jamči da nije započeo građevinske radove na ulaganju ili da nije nastupila prva zakonski obvezujuća obveza za naručivanje opreme ili bilo koja druga obveza koja ulaganje čini neopozivim, ovisno o tome što nastupi prije, na način utvrđen Programom državnih potpora za sustav poticanja proizvodnje električne energije iz obnovljivih izvora energije i visokoučinkovite kogeneracije tržišnom premijom i zajamčenom otkupnom cijenom iz 2024. godine (dalje: **Program državnih potpora**), objavljenom na mrežnim stranicama Operatora tržišta.
				3. Osim ako je izričito regulirano drugačije ovim Ugovorom, pojmovi korišteni u ovom Ugovoru imaju značenje kako je utvrđeno zakonima kojima se uređuje energetski sektor, regulacija energetskih djelatnosti i tržište električne energije, kao i propisima donesenim na temelju tih zakona.
				4. Naslovi poglavlja služe isključivo radi lakšeg snalaženja i ne utječu na tumačenje ovog Ugovora.
1. **PREDMET UGOVORA**

Članak 2.

(1) Predmet ovog Ugovora je uređivanje međusobnih odnosa između Operatora tržišta i Nositelja projekta čija je ponuda na javnom natječaju za poticanje zajamčenom otkupnom cijenom broj [1/2024], objavljenom na mrežnim stranicama Operatora tržišta (dalje: **Javni natječaj**) proglašena dobitnom temeljem Odluke o odabiru najpovoljnijih ponuditelja na javnom natječaju KLASA: [\_\_\_\_\_\_\_\_], URBROJ: [\_\_\_\_\_\_\_\_] od …….. 2024., a u vezi otkupa električne energije koja će biti isporučena u elektroenergetsku mrežu iz Postrojenja iz članka 1. ovoga Ugovora.

* + - * 1. Sve reference na ovaj Ugovor tumačit će se kao reference na:
1. Javni natječaj s pripadajućom dokumentacijom
2. Ponudu Nositelja projekta sa svom pripadajućom dokumentacijom, zaprimljenu kod Operatora tržišta pod brojem: \_\_\_\_\_\_\_\_:

Članak 3.

(1) Postrojenje je sunčana elektrana priključne snage: \_\_\_\_\_ kW i instalirane snage: \_\_\_\_\_ kW.

(2) Mjesto priključenja Postrojenja na elektroenergetsku mrežu određeno je prethodnom elektroenergetskom suglasnošću ili elektroenergetskom suglasnošću broj: \_\_\_\_\_ (dalje: **PEES/EES**) koju je za to Postrojenje izdao Operator prijenosnog ili distribucijskog sustava (dalje: **Operator sustava**) dana \_\_\_\_\_.

(3) Nositelj projekta se obvezuje steći status povlaštenog proizvođača električne energije za Postrojenje i dovršiti izgradnju Postrojenja u roku od četiri (4) godine od dana sklapanja ovoga Ugovora.

(4) Nositelj projekta se obvezuje neto isporučenu električnu energiju proizvedenu u Postrojenju za vrijeme važenja ovoga Ugovora prodati isključivo Operatoru tržišta.

**Članak 4. (Bankarska garancija)**

(1) Ugovorne strane suglasno utvrđuju da je Nositelj projekta dostavio Operatoru tržišta kao jamstvo za izgradnju Postrojenja neprenosivu, neopozivu, bezuvjetnu bankarsku garanciju sa sadržajem koji je prihvatljiv Operatoru tržišta izdanu \_\_\_\_\_ godine od strane poslovne banke prihvatljive Operatoru tržišta u korist Operatora tržišta, naplativu na prvi pisani poziv u iznosu od \_\_\_\_\_ EUR, s rokom važenja do \_\_\_\_\_.

(2) U slučaju da Nositelj projekta najkasnije 30 dana prije isteka roka valjanosti bankarske garancije iz stavka 1. ovoga članka ne stekne pravo na isplatu zajamčene otkupne cijene sukladno odredbama ovog Ugovora, Nositelj projekta je obvezan Operatoru tržišta, bez potrebe da ga se na to posebno pozove, najkasnije 30 dana prije isteka roka važenja bankarske garancije iz stavka 1. ovoga članka, dostaviti novu neprenosivu, neopozivu, bezuvjetnu bankarsku garanciju izdanu od poslovne banke prihvatljive Operatoru tržišta u korist Operatora tržišta, naplativu na prvi pisani poziv, sa sadržajem koji je prihvatljiv Operatoru tržišta, u iznosu od……EUR pri čemu rok važenja bankarske garancije mora iznositi minimalno jednu godinu od isteka roka valjanosti prethodne bankarske garancije.

(3) Nositelj projekta je obvezan Operatoru tržišta pravovremeno dostavljati novu bankarsku garanciju na prvi poziv sukladno stavku 1., odnosno stavku 2. ovoga članka sve do stjecanja prava na isplatu zajamčene otkupne cijene sukladno odredbama ovog Ugovora.

(4) Ako Nositelj projekta u roku i na način utvrđen stavcima 2. i 3. ovoga članka ne dostavi Operatoru tržišta novu bankarsku garanciju na poziv, Operator tržišta raskida ovaj Ugovor sukladno odredbama propisa kojima se uređuje opći upravni postupak, a u kojem slučaju Nositelj projekta prema Operatoru tržišta neće imati nikakvih potraživanja s bilo koje osnove.

(5) Operator tržišta će Nositelju projekta vratiti bankarsku garanciju iz stavka 1. odnosno stavaka 2. i 3. ovoga članka u roku od osam dana od dana kada je Nositelj projekta ostvario pravo na isplatu zajamčene otkupne cijene sukladno odredbama ovoga Ugovora.

(6) U slučaju da Nositelj projekta ne ostvari pravo na isplatu zajamčene otkupne cijene sukladno odredbama ovoga Ugovora, i/ili u slučaju da Nositelj projekta ne dostavi bankarsku garanciju na poziv sukladno ovom Ugovoru i/ili slučaju raskida ovoga Ugovora prije ostvarivanja prava na isplatu zajamčene otkupne cijene, Operator tržišta će imati pravo bez odlaganja u cijelosti naplatiti bankarsku garanciju Nositelja projekta te će iznos od naplaćene garancije iz stavka 1. odnosno stavaka 2. i 3. ovoga članka, biti uplaćen na račun Operatora tržišta u svrhu isplate poticaja proizvodnje električne energije iz obnovljivih izvora energije i visokoučinkovite kogeneracije.

(7) Radi izbjegavanja dvojbe, Nositelj projekta neće imati nikakvih potraživanja prema Operatoru tržišta radi korištenja iznosa od naplaćene garancije.

**ILI**

**Članak 4. (Novčani polog)**

(1) Ugovorne strane suglasno utvrđuju da je Nositelj projekta uplatio Operatoru tržišta novčani depozit u iznosu od \_\_\_\_\_ EUR, kao jamstvo za izgradnju Postrojenja iz članka 1. ovoga Ugovora.

(2) Operator tržišta će Nositelju projekta vratiti uplaćeni iznos iz stavka 1. ovoga članka u roku od osam dana od dana kada je Nositelj projekta ostvario pravo na početak isplate zajamčene otkupne cijene sukladno odredbama ovoga Ugovora.

(3) U slučaju da Nositelj projekta ne ostvari pravo na početak isplate zajamčene otkupne cijene sukladno odredbama ovoga Ugovora, kao i u slučaju raskida ovoga Ugovora prije ostvarivanja prava Nositelja projekta na početak isplate zajamčene otkupne cijene, uplaćeni iznos iz stavka 1. ovoga članka bit će uplaćen na račun Operatora tržišta u svrhu isplate poticaja proizvodnje električne energije iz obnovljivih izvora energije i visokoučinkovite kogeneracije.

(4) Radi izbjegavanja dvojbe, Nositelj projekta neće imati bilo kakvih potraživanja prema Operatoru tržišta radi korištenja iznosa od uplaćenog iznosa iz stavka 1. ovoga članka.

(5) Radi izbjegavanja dvojbi, Operator tržišta nije obvezan plaćati bilo kakve kamate Nositelju projekta na iznos novčanog depozita već će se bilo kakve kamate na iznos novčanog depozita pripisivati iznosu ukupnog novčanog depozita te će ih Operator tržišta biti ovlašten koristiti pod istim uvjetima pod kojima je Operator tržišta ovlašten koristiti novčani depozit.

1. **DOSTAVLJANJE I KORIŠTENJE PODATAKA**

Članak 5.

* + - * 1. Nositelj projekta obvezan je dostaviti Operatoru tržišta lokacijsku i građevinsku dozvolu ili drugi akt kojim se dozvoljava gradnja Postrojenja u roku od 30 dana od dana njihove pravomoćnosti *(ako pravomoćna lokacijska i/ili građevinska dozvola ili drugi akt kojim se dozvoljava gradnja Postrojenja nisu dostavljeni do dana predaje ponude na javnom natječaju)*.
				2. Nositelj projekta obvezan je Operatoru tržišta dostaviti Rješenje o stjecanju statusa povlaštenoga proizvođača električne energije, u roku od petnaest (15) dana od dana izvršnosti tog rješenja, kao dokaz o ispunjenju obveze iz članka 3. stavka 3. ovog Ugovora.
				3. Nositelj projekta dužan je Operatoru tržišta dostaviti Potvrdu o početku korištenja mreže koju mu je izdao Operator sustava u roku od 15 dana od dana izdavanja iste.
				4. Nositelj projekta je obvezan dostavljati Operatoru tržišta do 30. rujna tekuće godine, godišnje planove proizvodnje Postrojenja za sljedeće tri kalendarske godine. Prvi plan proizvodnje Postrojenja se odnosi na razdoblje koje počinje s kalendarskom godinom u kojoj Nositelj projekta stječe pravo na isplatu zajamčene otkupne cijene sukladno ovom Ugovoru.

Članak 6.

(1) Nositelj projekta je na zahtjev Operatora tržišta dužan pravovremeno dostavljati sve informacije i podatke potrebne za provedbu ovoga Ugovora te za potrebe provedbe drugih obveza Operatora tržišta, uključujući i evaluaciju Programa državnih potpora.

(2) Operator tržišta može, za potrebu učinkovite i jednoobrazne dostave informacija i podataka, zadati način i format dostave podataka potrebnih za provedbu ovoga Ugovora, kao i izravan upis podataka te unos dokumenata u informacijske sustave Operatora tržišta.

Članak 7.

Operator tržišta ima pravo koristiti podatke i informacije koje je prikupio temeljem ovog Ugovora radi sastavljanja službenih izvještaja, analiza i drugih dokumenata u okviru obavljanja njegovih javnih ovlasti propisanih pozitivnim propisima i u vezi s tim ovlastima, bez daljnjeg odobrenja Nositelja projekta.

1. **POKUSNI RAD POSTROJENJA**

Članka 8.

(1) Operator sustava je obvezan Nositelju projekta tijekom pokusnog rada Postrojenja, pa sve do početka primjene ovoga Ugovora osigurati mjerenje neto isporučene električne energije u elektroenergetsku mrežu.

(2) Za vrijeme trajanja pokusnog rada iz stavka 1. ovoga članka Operator sustava je u obvezi Operatoru tržišta dostaviti mjerne podatke za obračun električne energije, isporučene u elektroenergetski sustav, najkasnije do 10. dana u kalendarskom mjesecu nakon mjeseca u kojemu je Nositelj projekta stekao status povlaštenog proizvođača električne energije.

(3) Ugovorne strane suglasne su da Operator tržišta:

* nije odgovoran za sadržaj i provjeru točnosti podataka koje mu dostavlja Operator sustava i
* može slobodno postupati temeljem podataka zaprimljenih od Operatora sustava neovisno o sporu kojeg bi Nositelj projekta i Operator sustava imali povodom predmetnih podataka.

(4) Nositelj projekta se obvezuje sve eventualne prigovore u pogledu podataka koje Operator sustava dostavlja Operatoru tržišta, upućivati isključivo Operatoru sustava.

(5) Za neto isporučenu električnu energiju u elektroenergetsku mrežu za vrijeme pokusnog rada Postrojenja sukladno mjernim podacima iz stavka 2. ovoga članka, Operator tržišta će Nositelju projekta isplatiti 50% iznosa zajamčene otkupne cijene, utvrđene nakon provedene korekcije zajamčene otkupne cijene sukladno članku 11. ovoga Ugovora.

(6) Temeljem obračuna iz stavaka 2. i 5. ovoga članka, Nositelj projekta ispostavlja Operatoru tržišta račun, neovisno o eventualnom sporu između Nositelja projekta i Operatora sustava povodom mjernih podataka.

(7) U slučaju da su podaci koje je Operator sustava dostavio Operatoru tržišta o ukupnoj neto isporučenoj električnoj energiji koja je iz Postrojenja isporučena u elektroenergetsku mrežu netočni te da su zbog toga rezultirali preplatom ili manjom isplatom iznosa zajamčene otkupne cijene, izvršit će se korekcija obračuna prilikom prvog sljedećeg obračuna na temelju korigiranih obračunskih podataka koje dostavlja Operator sustava, neovisno o tome da li su korekcije posljedica tehničkih ili drugih pogrešaka, posljedica eventualnih sporova ili prigovora na očitanja odnosno mjerenja te drugih okolnosti koje mogu rezultirati korekcijama obračunskih podataka.

(8) Operator tržišta obvezan je platiti račun iz stavka 6. ovoga članka najkasnije u roku od 30 dana od dana izdavanja računa.

**V. ZAJAMČENA OTKUPNA CIJENA**

**Utvrđivanje zajamčene otkupne cijene**

Članak 9.

(1) Ugovorne strane suglasno utvrđuju da Nositelj projekta stječe pravo na poticanje zajamčenom otkupnom cijenom s danom izvršnosti rješenja o stjecanju statusa povlaštenog proizvođača električne energije Nositelja projekta za Postrojenje, nakon što Nositelj projekta isporuči neto isporučenu električnu energiju, a pod uvjetom da Nositelj projekta ispuni obvezu iz članka 5. stavka 2. i članka 10. stavka 1. ovog Ugovora.

(2) Visina zajamčene otkupne cijene iznosi \_\_\_\_ EUR/kWh, te je ista nepromjenjiva za vrijeme trajanja ovoga Ugovora, osim za iznos godišnje korekcije određene člankom 11. ovoga Ugovora.

Članak 10.

(1) Da bi ostvario pravo na isplatu zajamčene otkupne cijene sukladno odredbama ovoga Ugovora, Nositelj projekta je obvezan Operatoru tržišta najkasnije u roku od petnaest (15) dana od dana izvršnosti rješenja o stjecanju statusa povlaštenog proizvođača električne energije, dostaviti izvršno rješenje o stjecanju statusa povlaštenog proizvođača električne energije i izjavu o svim dodijeljenim državnim potporama koje je primio do dana stjecanja statusa povlaštenog proizvođača električne energije, a koja ne smije biti starija od 30 dana od dana dostave.

(2) Ako je Nositelj projekta korisnik bilo kojeg oblika potpore za izgradnju proizvodnog postrojenja, Operator tržišta umanjit će mu iznos zajamčene otkupne cijene iz ovoga Ugovora sukladno Metodologiji utvrđenoj Programom državnih potpora.

**Godišnja korekcija zajamčene otkupne cijene**

**Članak 11.**

(1) Tijekom razdoblja važenja ovog Ugovora, visina zajamčene otkupne cijene utvrđena na temelju članaka 9. i 10. ovoga Ugovora, godišnje se korigira u odnosu na korigiranu zajamčenu otkupnu cijenu iz prošle godine, sukladno propisu kojim se uređuje poticanje proizvodnje električne energije iz obnovljivih izvora energije i visokoučinkovitih kogeneracija, primjenom Prosječnog godišnjeg indeksa potrošačkih cijena kojeg objavljuje Državni zavod za statistiku za prethodnu kalendarsku godinu.

(2) Prva korekcija visine zajamčene otkupne cijene primjenjuje se u kalendarskoj godini koja slijedi godinu u kojoj je ovaj Ugovor sklopljen.

1. **OBRAČUN I PLAĆANJE ZAJAMČENE OTKUPNE CIJENE**

Članak 12.

(1) Ugovorne strane su suglasne da se u pogledu dostave mjernih podatka za obračun električne energije isporučene u elektroenergetski sustav tijekom trajnog pogona Postrojenja na isti način primjenjuju odredbe članka 8. stavaka 3., 4., 6. i 7. ovog Ugovora.

(2) Obračunski podaci koje Operator sustava dostavlja Operatoru tržišta o ukupnoj neto isporučenoj električnoj energiji koja je iz Postrojenja isporučena u elektroenergetsku mrežu u prethodnom obračunskom razdoblju osnova su za obračun iznosa zajamčene otkupne cijene u tom obračunskom razdoblju temeljem ovoga Ugovora.

(3) Obračunsko razdoblje za obračun ukupne neto isporučene električne energije iz stavka 2. ovog članka je jedan kalendarski mjesec.

(4) Neto isporučena električna energija je razlika ukupno isporučene električne energije i ukupno preuzete električne energije proizvodnog postrojenja ili proizvodne jedinice, utvrđena u svakom obračunskom mjernom intervalu unutar obračunskog razdoblja od jednog kalendarskog mjeseca, za sva obračunska mjerna mjesta Nositelja projekta za Postrojenje zajedno.

(5) Ugovorne strane suglasne su da će, ukoliko dođe do promjene obračunskih elemenata za obračun i plaćanje zajamčene otkupne cijene, uključujući i obvezu dostave sredstava osiguranja plaćanja, u propisima kojima se uređuje poticanje proizvodnje električne energije iz obnovljivih izvora energije i visokoučinkovite kogeneracije, bez odgode pristupiti sklapanju dodatka ugovora kojim se ugovor usklađuje s izmjenama mjerodavnih propisa.

**Članak 13.**

(1) Iznimno od članka 12. ovoga Ugovora, ako Hrvatska energetska regulatorna agencija (dalje: **Agencija**) utvrdi nepravilnosti ili nedostatke u radu Postrojenja, Operator tržišta u razdoblju u kojem Postrojenje nije ispunjavalo uvjete temeljem kojih je stečen status povlaštenog proizvođača električne energije pa sve do otklanjanja utvrđenih nedostataka ili nepravilnosti Nositelju projekta za neto isporučenu električnu energiju isplaćuje referentnu tržišnu cijenu koju određuje Operator tržišta sukladno primjenjivim propisima.

(2) Ako je tijekom razdoblja iz stavka 1. ovoga članka Nositelju projekta isplaćena zajamčena otkupna cijena, tada je Nositelj projekta dužan u roku od 30 dana od poziva Operatora tržišta vratiti Operatoru tržišta energije cjelokupan iznos isplaćene zajamčene otkupne cijene za razdoblje iz stavka 1. ovog članka uvećano za zakonske zatezne kamate.

(3) Razdoblje iz stavka 1. ovoga članka se utvrđuje na temelju akata Agencije.

Članak 14.

(1) Operator tržišta se obvezuje izvršiti plaćanje svakog pojedinog računa Nositelja projekta u roku od 30 dana od dana izdavanja računa.

(2) Operator tržišta može uputiti prigovor na ispostavljeni račun u roku od osam (8) dana od dana primitka ispostavljenog računa.

(3) Ako Operator tržišta ospori ispostavljeni račun Nositelja projekta, u obvezi je u roku iz stavka 1. ovoga članka platiti nesporni dio računa. Osnovanost osporenog dijela računa utvrđuje se provjerom obračunskih elemenata od strane Operatora sustava i Operatora tržišta u roku od 15 dana od dana zaprimanja prigovora, te rok za plaćanje osporavanog dijela računa počinje teći od dana primitka odluke o osnovanosti prigovora.

Članak 15.

Računi koji se ispostavljaju temeljem ovog Ugovora moraju biti ispostavljeni sukladno važećim propisima u Republici Hrvatskoj.

1. **TRAJANJE I RASKID UGOVORA**

Članak 16.

Ovaj Ugovor se sklapa na razdoblje od 12 godinakoje se računa od dana izvršnosti rješenja kojim je Nositelj projekta stekao status povlaštenog proizvođača električne energije za Postrojenje.

Članak 17.

(1) Operator tržišta ima pravo jednostrano raskinuti ovaj Ugovor ukoliko utvrdi da Nositelj projekta ne ispunjava bilo koju obvezu preuzetu odredbama ovoga Ugovora, a posebice u sljedećim slučajevima:

* + 1. u slučaju da Nositelj projekta ne ispuni obvezu iz članka 3. stavaka 3. ili 4. ovog Ugovora;
		2. u slučaju isteka roka važenja rješenja o stjecanju statusa povlaštenog proizvođača električne energije;
		3. u slučaju donošenja izvršnog rješenja o ukidanju, odnosno poništenju ili oglašavanju ništavim rješenja o stjecanju statusa povlaštenog proizvođača ili ako nositelj projekta iz drugih razloga izgubi status povlaštenog proizvođača za proizvodno postrojenje ili proizvodnu jedinicu za koje je sklopljen ovaj Ugovor;
		4. u slučaju da Nositelj projekta ne dostavi jamstva ili ne obnovi sredstva osiguranja plaćanja sukladno članku 4. ovoga Ugovora;
		5. u slučaju da Nositelj projekta ne dostavi dokaze iz članka 5. i članka 10. stavka 1. ovog Ugovora;
		6. u slučaju da je Nositelj projekta temeljem neistinitih podataka stekao pravo na isplatu zajamčene otkupne cijene;
		7. u slučaju da Nositelj projekta i/ili proizvodno postrojenje prestanu ispunjavati uvjete utvrđene propisom kojim se uređuju obnovljivi izvori energije i visokoučinkovite kogeneracije i ovim Ugovorom odnosno u drugim slučajevima predviđenim propisima;
		8. u slučaju da Nositelj projekta ne izgradi proizvodno postrojenje u rokovima određenim u aktu kojim se dozvoljava gradnja, zbog čega mu istekne valjanost takvog akta;
		9. u slučaju otvaranja stečajnog, predstečajnog ili likvidacijskog postupka nad Nositeljem projekta.

(2) Nositelj projekta je upoznat da se potpora temeljem ovog Ugovora dodjeljuje temeljem Uredbe Komisije (EU) br. 651/2014, te da za cijelo vrijeme trajanja Ugovora isplata temeljem ovog Ugovora mora biti sukladna odredbama Uredbe Komisije (EU) br. 651/2014 оd 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. i njenim izmjenama i dopunama (Službeni list EU, L 187, 26.6.2014, str. 1–78; dalje u tekstu: **Uredba 651/2014**), i eventualnim nalozima i odlukama Europske Komisije koje bi bile donesene temeljem Uredbe 651/2014.

(3) Operator tržišta ima pravo po svom izboru, ovisno o slučaju (a) raskinuti ili izmijeniti ovaj Ugovor, odnosno (b) odrediti da će Ugovorne strane zastati s primjenom ovog Ugovora; u sljedećim slučajevima: ako dobije bilo kakav nalog Europske Komisije kojom se potpora temeljem ovog Ugovora ili Program potpora utvrđuje nezakonitom i/ili se nalaže prestanak primjene potpore. U slučaju da iskoristi bilo koje pravo iz ovog stavka, Operator tržišta ne odgovara za bilo kakvu štetu Nositelju projekta.

(4) U slučaju raskida Ugovora u skladu s ovim člankom, nakon stjecanja prava na poticanje zajamčenom otkupnom cijenom iz članka 9. stavka 1. ovog Ugovora, Nositelj projekta je u obvezi vratiti Operatoru tržišta cjelokupan iznos dodijeljene državne potpore, koji se određuje kao zbroj iznosa dodijeljene državne potpore u pojedinom obračunskom razdoblju, pri čemu se ti iznosi iz pojedinačnih obračunskih razdoblja korigiraju za iznos osnovne referentne stope (koja se određuje i objavljuje temeljem važećih pravila o državnim potporama) uvećane za 100 baznih bodova.

(5) Iznos državne potpore dodijeljene u pojedinom obračunskom razdoblju iz stavka 4. ovoga članka, određuje se kao razlika između visine zajamčene otkupne cijene iz članka 9. stavka 1. ovoga Ugovora i visine utvrđene prosječne mjesečne bazne cijene električne energije na hrvatskoj burzi električne energije.

(6) U slučaju raskida Ugovora sukladno stavku 1. ovog članka Nositelj projekta je u obvezi nadoknaditi Operatoru tržišta i svu nastalu štetu.

**Članak 18.**

(1) Nositelj projekta može raskinuti ovaj Ugovor u bilo koje vrijeme, bez skrivljenog ponašanja Operatora tržišta, slanjem pisane obavijesti Operatoru tržišta preporučeno poštom s povratnicom ili na drugi odgovarajući način na koji se može na nedvojbeni način utvrditi primitak pošiljke.

(2) Ako se ovaj Ugovor raskine na zahtjev Nositelja projekta, isti ne može ponovno s Operatorom tržišta sklopiti ugovor o otkupu električne energije zajamčenom otkupnom cijenom za električnu energiju proizvedenu iz Postrojenja.

(3) U slučaju iz stavka 1. ovoga članka, Nositelj projekta dužan je Operatoru tržišta vratiti cjelokupan iznos državne potpore utvrđen na način propisan člankom 17. stavkom 4. ovoga Ugovora, za tri godine koje su prethodile datumu raskida ovoga Ugovora.

(4) Ako je razdoblje od stjecanja prava na isplatu zajamčene otkupne cijene sukladno odredbama ovoga Ugovora do raskida kraće od tri godine, Nositelj projekta je u slučaju raskida ovoga Ugovora sukladno stavku 1. ovoga članka, dužan Operatoru tržišta vratiti cjelokupan iznos državne potpore utvrđen na način propisan člankom 17. stavkom 4. ovoga Ugovora.

Članak 19.

U slučaju da Nositelj projekta zatraži raskid ovog Ugovora, Operator tržišta je obvezan isplatiti sva potraživanja koja Nositelj projekta ima prema Operatoru tržišta s osnove zajamčene otkupne cijene od dana stjecanja prava na poticanje zajamčenom otkupnom cijenom iz članka 9. ovog Ugovora do dana raskida Ugovora.

Članak 20.

(1) Ako bi zbog izvanrednih promijenjenih okolnosti nastalih nakon sklapanja ovoga Ugovora, a koje se nisu mogle predvidjeti u vrijeme sklapanja Ugovora i/ili zbog više sile na način na koji je ista definirana odredbama Zakona o energiji („Narodne novine“, br. 120/12, 14/14, 95/15, 102/15, 68/18), ispunjenje obveze Operatora tržišta postalo pretjerano otežano ili bi mu nanijelo pretjerano veliki gubitak, Operator tržišta može, za vrijeme trajanja tih izvanrednih promijenjenih okolnosti i/ili više sile, obustaviti ispunjenje svojih ugovornih obveza te u tom slučaju ne odgovara za štetu Nositelju projekta, a pod uvjetom da je bez odgode obavijestio Nositelja projekta o nastupanju izvanrednih promijenjenih okolnosti i/ili više sile sukladno stavku 2. ovog članka.

(2) U slučaju nastupanja izvanrednih promijenjenih okolnosti i/ili više sile Operator tržišta obvezan je bez odgode o tome obavijestiti Nositelja projekta slanjem pisane i obrazložene obavijesti.

(3) Ako izvanredne promijenjene okolnosti i/ili viša sila na način kako su definirani stavkom 1. ovog članka traju dulje od 120 dana uzastopno, računajući od dana slanja pisane obavijesti, Operator tržišta može raskinuti ovaj Ugovor, dok Nositelj projekta može raskinuti ovaj Ugovor bez obveza plaćanja novčane naknade iz članka 17. stavka 4. ovog Ugovora.

(4) U slučaju raskida Ugovora sukladno stavku 3. ovog članka, svaka Ugovorna strana zadržava što je primila na ime ispunjenja ovoga Ugovora te ne odgovara drugoj ugovornoj strani za eventualno pretrpljenu štetu zbog raskida ovoga Ugovora.

Članak 21.

(1) Ugovorne strane su suglasne da će se promjene odredbi važećih propisa kojima se uređuje područje obnovljivih izvora energije i visokoučinkovite kogeneracije, tržišta električne energije, poticanja proizvodnje električne energije iz obnovljivih izvora energije i visokoučinkovite kogeneracije i ostalih propisa koji čine pravnu osnovu za sklapanje i ispunjavanje odredbi ovoga Ugovora, primjenjivati na odnose stranaka uređene ovim Ugovorom u skladu s primjenjivosti predmetnih propisa na ovaj Ugovor, pri čemu se Ugovorne strane obvezuju slijedom izmjena propisa bez odlaganja sklopiti dodatak ovome Ugovoru.

(2) Ako bilo koja Ugovorna strana odbije sklopiti dodatak ovome Ugovoru, druga Ugovorna strana ima pravo jednostrano raskinuti ovaj Ugovor, a Nositelj projekta dužan je Operatoru tržišta vratiti dodijeljenu državnu potporu sukladno članku 17. stavku 4. ovoga Ugovora.

(3) U mjeri u kojoj odnosi, prava i obveze Ugovornih strana nisu regulirani ovim Ugovorom primjenjuju se odredbe mjerodavnih propisa koji reguliraju obnovljive izvore energije i visokoučinkovitu kogeneraciju, tržište električne energije, regulaciju energetskih djelatnosti, državne potpore te propis koji regulira obvezne odnose.

1. **RJEŠAVANJE SPOROVA**

Članak 22.

(1) Ugovorne strane će sve eventualne sporove koji mogu proizaći iz odredbi ovog Ugovora pokušati riješiti mirnim putem.

(2) U slučaju da nastali spor ne uspiju riješiti mirnim putem, ugovorne strane su suglasne da će spor riješiti pred stvarno nadležnim sudom u Zagrebu.

(3) Mjerodavno pravo za rješavanje nastalog spora bit će važeći propisi Republike Hrvatske.

**VIII. DOSTAVA**

Članak 23.

(1) Ugovorne strane će sve obavijesti i akte iz ovoga Ugovora upućivati jedna drugoj pisanim putem na adrese naznačene u zaglavlju ovoga Ugovora putem preporučene poštanske pošiljke ili elektroničke pošte.

(2) Smatra se da je obavijest, akt ili druga komunikacija, koja se dostavlja preporučenom poštanskom pošiljkom zaprimljena od druge Ugovorne strane protekom 3 (tri) dana od dana predaje na poštu navedene obavijesti putem preporučene pošiljke.

(3) Kada se podaci i informacije sukladno odredbama ovoga Ugovora dostavljaju putem elektroničke pošte, smatra se da je elektronička poruka zaprimljena na dan i u vrijeme kada je na elektroničku poštu pošiljatelja stigla potvrda o uspješnoj isporuci elektroničke poruke na elektroničku poštu primatelja (engl. *„delivery receipt*“) ili kada je na elektroničku poštu pošiljatelja stigla elektronička poruka primatelja kojim potvrđuje primitak elektroničke poruke pošiljatelja, ovisno o tome koji događaj nastupi ranije.

(4) Svaka Ugovorna strana je obvezna bez odgađanja obavijestiti drugu ugovornu stranu o promjeni adrese sjedišta, adrese elektroničke pošte te broja telefona, a potrebnih za dostavu obavijesti i druge komunikacije sukladno odredbama ovoga Ugovora, a u protivnom snosi štetne posljedice takvog svog propusta.

**IX. OSTALE ODREDBE**

Članak 24.

(1) Nositelj projekta može ustupiti potraživanja iz ovoga Ugovora samo radi osiguranja kredita za izgradnju Postrojenja, i u tu svrhu zasnovati založno pravo na tražbinama iz ovog Ugovora, sukladno važećim propisima koji reguliraju navedene pravne institute, isključivo u korist financijskih institucija koje financiraju izgradnju Postrojenja.

(2) Iz ugovora kojeg će Nositelj projekta sklopiti s jednom ili više financijskih institucija iz stavka 1. ovoga članka u svrhu ustupanja potraživanja, odnosno zasnivanja založnog prava na tražbinama iz ovoga Ugovora, mora biti vidljivo da su upravo iste financijske institucije financirale izgradnju Postrojenja.

(3) U slučaju ustupanja potraživanja iz stavka 1. ovoga članka, Nositelj projekta je u obvezi dostaviti Operatoru tržišta ugovor o financiranju izgradnje Postrojenja.

Članak 25.

(1) Nositelj projekta se obvezuje pisanim putem obavijestiti Operatora tržišta o svakoj promjeni podataka o Nositelju projekta i Postrojenju nastalu nakon sklapanja ovoga Ugovora te promjenu bitnih činjenica na osnovu kojih je stekao pravo na sklapanje ovoga Ugovora u roku od osam dana od dana nastanka promjene podataka odnosno činjenica.

(2) Ako Nositelj projekta ishodi izmjenu lokacijske dozvole odnosno lokacijskih uvjeta i/ili građevinske dozvole odnosno akta kojim se dozvoljava gradnja za Postrojenje, u odnosu na natječajnu dokumentaciju na temelju kojeg je sklopljen ovaj Ugovor, Nositelj projekta se obvezuje Operatoru tržišta dostaviti akte i drugu dokumentaciju vezanu uz promjenu najkasnije u roku od 30 dana od dana nastanka izmjene.

(3) Ako se izmjenom iz stavka 2. ovoga članka povećava planirana priključna snaga proizvodnog postrojenja, Operator tržišta će raskinuti ovaj Ugovor, u kojem slučaju je Nositelj projekta dužan isplatiti Operatoru tržišta cjelokupnu isplaćenu zajamčenu otkupnu cijenu u skladu s člankom 17. stavkom 4. ovoga Ugovora.

Članak 26.

Ako neka od odredbi ovoga Ugovora postane nevažeća, Ugovor ostaje na snazi ukoliko može opstati bez takve nevažeće odredbe. Ugovorne strane će bez odlaganja učiniti sve potrebno da nevažeću odredbu zamijene drugom odgovarajućom odredbom koja će biti u skladu sa svrhom radi koje je sklopljen ovaj Ugovor.

Članak 27.

Ovaj Ugovor stupa na snagu od dana sklapanja, s tim da dio ovoga Ugovora koji se odnosi na isplatu zajamčene otkupne cijene počinje proizvoditi pravne učinke nastupom odgodnog uvjeta iz članka 9. stavka 1. ovoga Ugovora.

Članak 28.

Ovaj Ugovor je sastavljen u dva (2) istovjetna primjerka, od kojih svaka ugovorna strana zadržava po jedan (1) primjerak.

|  |  |  |
| --- | --- | --- |
| **Za Operatora tržišta** |  | **Za Nositelja projekta** |
| Direktor Darjan Budimir |  |  |
| *(potpis i pečat)* |  | *(potpis i pečat)* |

|  |  |
| --- | --- |
|  |  |

KLASA: \_\_\_\_\_\_\_\_\_

URBROJ: \_\_\_\_\_\_\_\_\_